เรื่องร้องเรียน: ซอยอ่อนนุช80แยก5 น้ำท่วมขัง ถนนเป็นหลุมขนาดใหญ่ อยากให้ถมนิดนึง , ป้ายรถเมล์หน้าปากซอยกลางคืนไม่มีไฟค่ะ
การดำเนินการของเจ้าหน้าที่: ฝ่ายโยธา สำนักงานเขตประเวศได้ตรวจสอบและบริเวณซอยอ่อนนุช 80 แยก 5 เป็นซอยส่วนบุคคลตามเลขที่ดินในระวางที่แนบมาพร้อมนี้ กรณีการยกที่ดินให้เป็นสาธารณประโยชน์นั้นมีขั้นตอนดังนี้ 1. กรณียกที่ดินให้เป็นสาธารณประโยชน์ทั้งแปลงเจ้าของที่ดินสามารถดำเนินการจดทะเบียนยกที่ดินให้เป็นทางสาธารณประโยชน์ได้ที่สำนักงานที่ดินกรุงเทพมหานครสาขาประเวศ 2. กรณียกที่ดินบางส่วนให้เป็นทางสาธารณประโยชน์เจ้าของที่ดินจะต้องดำเนินการขอรังวัดแบ่งหักทางสาธารณประโยชน์ที่สำนักงานที่ดินกรุงเทพมหานคร สาขาประเวศ 3. กรณีที่ดินอยู่ภายใต้การจัดสรรที่ดินจะต้องดำเนินการจัดตั้งนิติบุคคลเพื่อจะต้องดำเนินการตามระเบียบข้อปฏิบัติของสำนักงานที่ดินเกี่ยวกับการจดทะเบียนทรัพย์สินให้เป็นสาธารณประโยชน์ตามมาตรา ๔๔(๓)แห่งพระราชบัญญัติจัดสรรที่ดิน พ.ศ.๒๕๔๓
ความเห็นของผู้แจ้ง: ขอบคุณค่ะ มีเทปูนเรียบร้อยทุกจุด
พื้นที่: แขวงประเวศ เขตประเวศ กรุงเทพมหานคร